விருது வழங்கும் நிகழ்ச்சியில் கவாஸ்கரின் “மீனவ ரகசியம்’ குறித்து ஷாருக் கான் கேட்டார். இதற்கு, கவாஸ்கர் கூறுகையில்,””எனது மாமா சுதாரிக்கவில்லை என்றால், நான் கிரிக்கெட் வீரனாக ஆகியிருக்க மாட்டேன். கடந்த 1949, ஜூலை 10ம் தேதி பிறந்தேன். அப்போது, எனது இடது காதின் கீழப்புறத்தில் சிறிய குழி இருப்பதை மாமா பார்த்துள்ளார். அடுத்த நாள் அவர் வந்து பார்த்த போது, எனது தாய்க்கு அருகில் இருந்த குழந்தையிடம் அந்த குழி இல்லையாம். சந்தேகம் அடைந்த அவர் பிரச்னை கிளப்ப, ஆஸ்பத்திரி முழுவதும் தேடியுள்ளனர். இறுதியில் மீனவப்பெண் ஒருவர் அருகில் நான் அமைதியாக தூங்கிக் கொண்டிருப்பதை கண்டுபிடித்துள்ளனர். குளிக்க வைக்கும் போது, குழந்தைகளை மாற்றிய விபரம் பின்னர் தெரிய வந்ததாம்,”என்றார்.